CELEX: 62011CN0383
Language: et
Date: 2011-07-18 00:00:00
Title: Kohtuasi C-383/11: Eelotsusetaotlus, mille on esitanud Administrativen Sad Varna (Bulgaaria) 18. juulil 2011 — DIGITALNET OOD versus Nachalnik na Mitnicheski punkt — Varna Zapad pri Mitnitsa Varna

8.10.2011   
            
            
               ET
            
            
               Euroopa Liidu Teataja
            
            
               C 298/13
            
         Eelotsusetaotlus, mille on esitanud Administrativen Sad Varna (Bulgaaria) 18. juulil 2011 — DIGITALNET OOD versus Nachalnik na Mitnicheski punkt — Varna Zapad pri Mitnitsa Varna
   (Kohtuasi C-383/11)
   2011/C 298/25
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen Sad Varna
   
      Põhikohtuasja pooled
   
   
      Kaebuse esitaja: DIGITALNET OOD
   
      Vastustaja: Nachalnik na Mitnicheski punkt — Varna Zapad pri Mitnitsa Varna
   
      Eelotsuse küsimused
   
   
               1.
            
            
               Kuidas tuleb tõlgendada mõisteid „modem” ja „Interneti-ühendus” 2009. aasta kombineeritud nomenklatuuri (komisjoni 19. septembri 2008. aasta määrus (EÜ) nr 1031/2008 (1); ELT 19.9.2008) alamrubriigi 8528 71 13 ja selle selgituste tähenduses?
            
         
               2.
            
            
               Milline on teleriboksi määrav funktsioon (põhifunktsioon), mis tuleb võtta aluseks kauba tariifsel klassifitseerimisel — televisioonisignaalide vastuvõtmine või modemi kasutamine, mis võimaldab interaktiivset infovahetust Interneti kasutamise eesmärgil?
            
         
               3.
            
            
               Kui teleriboksi määrav funktsioon (põhifunktsioon) on modemi kasutamine, mis võimaldab interaktiivset infovahetust Interneti kasutamise eesmärgil, siis kas sellisel juhul on tariifse klassifitseerimise seisukohast oluline modemi tekitatud modulatsiooni ja demodulatsiooni laad või kasutatud modemi tüüp või piisab, et modemi abil luuakse Interneti kasutamise võimalus?
            
         
               4.
            
            
               Kas on lubatav, et tolliasutus muudab teatava kauba tariifset klassifikatsiooni, ilma et oleks imporditud kaupa füüsiliselt uurinud, ja et eksperdihinnang koostatakse üksnes kirjalike tõendite põhjal, nimelt tuginedes kasutusjuhendile ja tehnilistele andmetele, ning uurides sama tootja sama numbriga seadet, mis pärineb muu imporditud kauba hulgast?
            
         
               5.
            
            
               Millisesse 2009. aasta kombineeritud nomenklatuuri (komisjoni 19. septembri 2008. aasta määrus (EÜ) nr 1031/2008; ELT 19.9.2008) rubriiki tuleb menetluse esemeks olev kaup (teleriboks) klassifitseerida, arvestades kauba tehnilisi omadusi, mis tehti kindlaks põhikohtuasjas?
            
         
      (1)  ELT L 291, lk 1.